10 
15 
25 
10 
15 
La vie St. Thomas le martir (ergänzt). 
Deus en refist uem puis apres les set anz. 
suuentes feiz ueums que li plus mesfaisanz, 
deuient simples e bons e del tut repentanz; 
essamples est de bien as peliz e as granz; 
glorie del ciel li rent, dunt ainz ert perdanz. 
Dedenz Marie aueit set malfez herbergiez: 
de ses lermes laua as piez deu ses pechiez; 
de ses cheuols les a e ters e essuiez. 
en quel e& que seit li repentanz iugiez, 
de sun presme e de deu le salue l’amistiez. 
Seint Piere li apostre, ki la poest@ a 
en ciel e en tere, par treis feiz deu nca, 
K’il nel connuisseit. le pechi& fors geta, 
plura amerement, e deus li parduna: 
eil ki pardun requiert de bon cuer, il l’aura, 
Ne fu unkes oi ne troue en escrit 
que pechiere n’en eit merci, s’il le deprit. 
mas s’il se despeire u se neie u ocit, 
ne pot aueir pardon, quant peche en Vespirit. 
sur tute riens ad deus misericorde eslit. 
E pur ceo que deus aime mult merci al iustise 
e plus misericorde k’il ne fet sacrifice, 
a li bons arceueske cele bataille emprise 
pur les clers maintenir e pur sa mere iglise. 
bien ueit que laie mein n’i deureit estre mise. 
Quant l’arceueske ueit, ne purra con 
Vamur al rei kil het cume del chief colper 
(car euil het une feiz, nel uoldra puis amer), 
sun eire apareilla, si se mist en la mer. 
de iuste Rumenel comencent & sigler. 
Quant furent luinz en mer empeinz e sigle, 
li notunier ki i erent unt ensemble parle, 
e a Adam de Cherringes dient k’il sunt desue 
ke l’enemi le rei unt del pais geie; 
lur e lur lignage erent desherite. 
K2 
